یہ ایک ابمبیو سائیکل ہے -
کسی بھی طبّی ہنگامی صورتحال میں، یہ پہونچنے کا تیز ترین طریقہ ہے -
سواۓ بستر کے ، اس میں وہ سب کچھ ہے جو ایک ایمبولنس میں ہوتا ہے -
آپ ڈیفبریلٹور دیکھ سکتے ہیں - آپ سامان دیکھ سکتے ہیں -
ہم سب نے وہ المیہ دیکھا جو بوسٹن میں ہوا -
جب میں ان تصاویر کو دیکھ رہا تھا ،
تو میں بہت سال پہلے اپنے ماضی میں چلا گیا
جب میں ایک بچا تھا -
میں جیروسلام کے ایک چھوٹے سے محلّے میں پلا بڑھا -
جب میں چھ سال کا تھا، میں اسکول سے واپس آرہا تھا
جمعے کے دن، اپنے بڑے بھی کے ساتھ -
ہم ایک بس اسٹاپ کے پاس سے گزر رہے تھے -
ہم نے ایک بس کو اپنی آنکھوں کے سامنے دھماکے سے اڑتے ہوئے دیکھا -
بس میں آگ لگ گئی تھی، اور بہت سارے لوگ زخمی ہوئے اور مارے گئے -
مجھے یاد ہے ایک بوڑھا شخص
ہمیں مدد کے لئے پکار رہا تھا اور چاہتا تھا کہ ہم اسے اٹھا دیں -
وہ چاہتا تھا کہ کوئی اس کی مدد کر دے -
ہم بہت خوفزدہ تھے اور ہم بھاگ گۓ -
بڑے ہوتے ہوئے ، میں نے فیصلہ کیا کہ میں ایک ڈاکٹر بنوں اور لوگوں کی مدد کروں -
شاید اس کی وجہ وہ چیزیں تھیں جو میں نے بچپن میں دیکھی تھیں -
جب میں 15 سال کا تھا تو میں نے EMT کا کورس کیا ،
اور میں نے ایک ایمبولینس پر رضاکارانہ کام کیا -
دو سال تک ، میں نے جیروسالم میں ایمبولینس پر رضاکارانہ کام کیا -
میں نے بہت لوگوں کی مدد کی ،
مگر جب بھی کسی کو واقعی مدد کی ضرورت ہوتی ،
میں وقت پر نہیں پہنچ سکا - ہم وہاں نہیں پہنچ سکے -
ٹریفک بہت بری تھی - فاصلہ اور باقی سب -
ہم وہاں نہیں پہنچ سکے جب کسی کو واقعی مدد کی ضرورت ہوتی -
ایک دن، ہمیں ایک کال موصول ہوئی، ایک سات سالہ بچے کے بارے میں
جس کے حلق میں کھانے کی چیز اٹک گئی تھی -
ٹریفک بہت بری تھی ، اور ہم آرہے تھے
شمالی جروسالم کے حصے سے -
جب ہم وہاں پہنچے ، ٢٠ منٹ بعد ،
ہم نے اس بچے پر 'سی پی آر' شروع کیا -
ایک ڈاکٹر آیا ، ایک بلاک کی دورری سے ،
ہمیں روکتا ہے، بچے کو دیکھتا ہے، اور ہمیں 'سی پی آر' سے روکتا ہے -
اس لمحے اس نے بچے کو مردہ قرار دے دیا -
اس لمحے، میری سمجھ میں آیا
کہ اس بچے کی موت بلاوجہ ہوئی -
اگر یہ ڈاکٹر، جو ایک بلاک دور رہتا تھا،
٢٠ منٹ پہلے آجاتا،
اسے انتظار نہ کرنے پڑتا سائرن کی آواز کا
جو ایمبولینس سے آرہی تھی،
اگر اسے بہت پہلے پتا چل جاتا،
وہ بچے کی جان بچاسکتا تھا -
وہ ایک بلاک دور سے بھاگ کر آسکتا تھا -
وہ اس بچے کی جان بچا سکتا تھا -
میں نے سوچا کہ کوئی بہتر طریقہ ہونا چاہیے -
اپنے 15 دوستوں کے ساتھ مل کر --
ہم سب 'ای ایم ٹی' تھے --
ہم نے فیصلہ کیا، کہ ہم اپنے محلے کو بچاینگے،
تو جب ایسا واقعہ دوبارہ ہو تو،
ہم وہاں ایمبولینس سے پہلے بھاگ کر اس جگہ پہنچیں گے -
تو میں ایمبولینس کمپنی کے مینیجر کے پاس پہنچا،
اور میں نے کہا، "مہربانی کریں، کہ جب آپ کے پاس کوئی کال آئے
ہمارے محلے کے بارے میں،
تو ہمارے پاس 15 زبردست لوگ ہیں جو،
اپنا ہر کام روک کر، بھاگ کر جن بچاسکتے ہیں-
ہمیں صرف بیپر سے مطلع کردیں -
ہم یہ بیپر خریدیں گے، اور اپنے ڈسپیچ سے کہیں
کہ وہ ہمیں بیپر بھیجے اور ہم وہاں بھاگ کر جان بچاینگے -"
وہ مجھ پر ہنس رہا تھا- میں 17 سال کا تھا - میں ایک بچہ تھا -
اور اس نے مجھ سے کہا -- اور مجھے یاد ہے جیسے کل ہی کہا ہو --
وہ ایک اچھا انسان تھا، مگر اس نے کہا،
"بچے، اسکول جاؤ، یا ایک فلافل کا اسٹینڈ لگاؤ-
ہم اس طرح کی نئی مہم جوئی میں دلچسپی نہیں رکھتے-
ہم تمہاری مدد میں دلچسپی نہیں رکھتے- " اور اس نے مجھے کمرے سے نکال دیا -
اس نے کہا "مجھے تمہاری مدد کی ضرورت نہیں ہے -"
میں ایک بہت ضدی لڑکا تھا -
جیسے کہ آپ دیکھ سکتے ہیں میں ایک پاگل، ضدی کی طرح گھوم رہا ہوں -
(ہنسی) (تالیاں)
تو میں نے ایک مشہور اسرائیلی طریقہ استعمال کیا -
آپ نے شاید سنا ہو 'شوتسپا' کے بارے میں -(ہنسی)
اور اگلے دن میں دو عدد پولیس اسکینر خرید کر لے آیا،
اور میں نے کہا، "بھاڑ میں جاؤ، اگر تم
مجھے معلومات نہیں دے سکتے تو میں خود لےلوں گا-"
اور پھر ہم نے ریڈیو اسکینر کو سننے کی باریاں لگائیں-
اگلے دن ، جب میں اسکینروں کو سن رہا تھا،
میں نے ایک کال سنی ایک 70 سالہ بوڑھے کے بارے میں
جو مجھ سے ایک بلاک دور، گاڑی سے زخمی ہو گیا تھا
میرے محلے کی مرکزی سڑک پر -
میں وہاں پیدل بھاگا- میرے پاس کوئی میڈیکل سامان نہیں تھا-
جب میں وہاں پہنچا، تو وہ 70 سالہ شخص
زمین پر لیٹا ہوا تھا، اور خون اس کی گردن سے نکل رہا تھا-
وہ کوموڈین پر تھا -
مجھے معلوم تھا کہ مجھے اس کے خون کے رساؤ کو روکنا تھا ورنہ وہ مر جاتا -
میں نے اپنی یارملکے کو اتارا، کیونکہ میرے پاس کوئی میڈیکل سامان نہیں تھا،
اور خوب دباؤ سے میں نے اس کے خون کے رساؤ کو روک دیا-
اس کی گردن سے خون بہہ رہا تھا -
جب ایمبولینس آئی 15 منٹ بعد،
تو میں نے ان کو ایک مریض دیا جو کہ زندہ تھا-
(تالیاں)
جب میں دو دن بعد اس سے ملنے پہنچا،
اس نے مجھے گلے لگایا، رونے لگا،
اور زندگی بچانے کا شکریہ ادا کرنے لگا -
اس وقت مجھے، جب یہ احساس ہوا کہ یہ پہلا انسان ہے
جس کو میں نے بچایا دو سال ایمبولینس میں رضاکاری کرنے کے بعد،
مجھے معلوم ہوگیا کہ یہ میری زندگی کا مقصد ہے-
تو اب، 22 سال بعد، ہمارے پاس 'یونائیٹڈ ہاتزلہ' ہے-
(تالیاں)
'ہتزالہ' کے معنی 'بچاؤ' کے ہیں، جن لوگوں کو عبرانی نہیں آتی-
میں بھول گیا میں اسرائیل میں نہیں ہوں-
تو ہمارے پاس ہزاروں رضاکار ہیں
جو جان بچانے کے لئے پر جوش ہیں،
اور وہ ہر جگہ پھلے ہوئے ہیں، تو جب کبھی کال آتی ہے،
وہ اپنا ہر کام روک کر، بھاگ کر پہنچتے ہیں اور جان بچاتے ہیں-
آج ہمارا اوسط ردعمل کا وقت
اسرائیل میں گھٹ کر 3 منٹ ہوگیا ہے-
(تالیاں)
میں بات کر رہا ہوں دل کے دوروں کی،
میں بات کر رہا ہوں گاڑیوں کے حادثوں کی،
خدا نخواستہ بم دھماکے، فائرنگ ، جو بھی ہو،
یہاں تک کہ کوئی عورت صبح کے 3 بجے
گرجاۓ تو اس کو کسی کی مدد کی ضرورت ہوتی ہے -
تین منٹ، اور ہمارا آدمی اپنے پاجامے میں
اس کے گھر پہنچ کر اٹھنے میں اس کی مدد کرے گا-
ہماری کامیابی کی تین وجوہات ہیں -
ہزاروں رضاکار
جو اپنا ہر کام چھوڑ کر
بھاگ کر ان لوگوں کی مدد کریں گے جن وہ جانتے نہیں ہیں-
ہم ایمبولینس کا متبادل نہیں ہیں -
ہم وہاں ہیں
کہ اس وقت کو پر کریں جس میں ایمبولینس پہنچتی ہے-
اور ہم ان لوگوں کو بچاتے ہیں جو شاید بچ نہ پاتے-
دوسری وجہ ہماری ٹیکنالوجی ہے-
آپ کو معلوم ہے کہ اسرائیلی ٹیکنالوجی میں اچھے ہیں-
ہم سب کے فون میں، چاہے فون جیسا بھی ہو،
ناؤ فورس کی جی پی ایس ٹیکنالوجی ہے،
جب بھی کوئی کال آتی ہے،
پانچ قریب ترین رضاکاروں کے پاس وہ کال آتی ہے،
اور وہ وہاں بہت جلدی پہنچتے ہیں،
اور ٹریفک نیویگیٹر کی مدد سے وقت ضایع کیے بغیر-
اور یہ زبردست ٹیکنالوجی ہم پورے ملک میں استعمال کرتے ہیں
اور ردعمل کا وقت کم کرتے ہیں-
اور تیسری چیز یہ ایمبیو سائیکل ہیں-
یہ ایمبیو سائیکل دو پہیوں پر ایمبولینس ہیں-
ہم لوگوں کو منتقل نہیں کرتے، ہم نارمل رکھنے کی کوشش کرتے ہیں،
اور ان کی جان بچاتے ہیں-
یہ ٹریفک میں نہیں پھنستی ہیں- اور فٹ پاتھ پر بھی چل سکتی ہیں -
یہ واقعی ٹریفک میں نہیں پھنستی ہیں-
اسی وجہ سے ہم وہاں جلدی پہنچ جاتے ہیں -
اس ادارے کو شروع کرنے کے چند سال بعد،
ایک یہودی کمیونٹی میں،
مشرقی جیروسلم سے دو مسلمانوں نے مجھے کال کی-
انہوں نے مجھ سے ملنا چاہا- وہ مجھ سے ملنا چاہتے تھے-
محمّد اصلی اور مرد الیان-
جب محمّد نے مجھے اپنی داستان سنائی،
کہ کیسے اسکے 55 سالہ والد گھر پر گرگۓ
ان کو دل کا دورہ پڑا تھا،
اور ایمبولینس کو گھنٹے سے زیادہ وقت لگا پہنچنے میں،
اور اس نے اپنے والد کو اپنی آنکھوں کے سامنے مرتے ہوۓ دیکھا،
اس نے کہا،"مہربانی کرکے اسے مشرقی جیروسلم میں شروع کریں-"
میں نے خود سوچا، میں نے اتنی تباہی دیکھی، اتنی نفرت،
اور یہ یہودیوں کو بچانے کیلئے نہیں ہے- یہ مسلمانوں کو بچانے کیلئے نہیں ہے-
یہ کرسچینوں کو بچانے کیلئے نہیں ہے- یہ لوگوں کو بچانے کیلئے ہے-
پھر میں آگے بڑھا بھرپور انداز سے --
(تالیاں)--
میں نے یونائیٹڈ ہتزاله مشرقی جیروسلم میں شروع کی،
اور اس لئے یہ نام یونائیٹڈ
اور ہتزاله بہت اچھا جوڑ ہیں -
ہم نے ایک دوسرے کے ساتھ عرب اور یہودیوں کو بچانا شروع کیا-
عرب یہودیوں کو بچا رہے تھے- یہودی عربوں کو بچا رہے تھے-
ایک خاص چیز ہوئی-
عرب اور یہودی ایک ساتھ ٹھیک نہیں چلتے،
مگر اس معاملے میں،
یہ لوگ، واقعی،
یہ ناقبل یقین بات ہے جو ہوئی ہے،
یہ اختلافات، اچانک ان کا ایک مقصد تھا:
آؤ مل کر جان بچائیں-
آبادکار عربوں کی اور عرب آبادکاروں کی جان بچارہے تھے -
یہ ایک ناقابل یقین بات ہے جو صرف چل سکتی ہے
جب آپ کے پاس ایسا عظیم مقصد ہو-
اور یہ تمام رضاکار ہیں -
کسی کو پیسے نہیں مل رہے -
یہ تمام جان بچانے کے مقصد کے لئے کام کر رہے ہیں-
جب کچھ سال پہلے میرے اپنے والد گرگئے
دل کے دورہ پڑنے سے، پہلے رضاکاروں میں سے ایک
جو میرے والد کی جان بچانے پہنچا
وہ انہی مشرقی جیروسلم کے مسلمانوں میں سے تھا
جو ہتزالہ کے پہلے کورس میں شامل تھا-
اور اس نے میرے والد کی جان بچائی-
آپ تصور کرسکتے ہیں کہ میں اس وقت کیا محسوس کر رہا تھا؟
جب میں نے یہ ادارہ شروع کیا تو میں 17 سال کا تھا-
میں سوچ بھی نہیں سکتا تھا کہ میں ٹیڈ میڈ میں بات کر رہا ہونگا-
مجھے معلوم بھی نہیں تھا کہ ٹیڈ میڈ ہے کیا -
شاید اس وقت اس کا وجود بھی نہ ہو، مگر میں تصور نہیں کرسکتا تھا،
میں تصور بھی نہیں کرسکتا تھا کہ یہ ہر جگہ گھومے گی،
یہ ہر جگہ پھیلے گی،
اور پچھلے سال ہم نے اسے پاناما اور برازیل میں شروع کیا-
مجھے صرف ایک پارٹنر چاہیے جو میری طرح پاگل ہو،
جو زندگی بچانے کے لئے پر جوش ہو اور تیار بھی-
اور میں بہت جلد اس کو انڈیا میں شروع کر رہا ہوں
ایک دوست کی مدد سے جسے میں کچھ وقت پہلے ہارورڈ میں ملا-
ہتزاله دراصل بروکلین میں ایک ہزیدک یہودی نے شروع کی گئی،
ہم سے سالوں پہلے ولیمز برگ میں،
اور اب وہ نیو یارک میں تمام یہودی کمیونٹی کو دیکھتی ہے،
یہاں تک کہ آسٹریلیا اور میکسیکو کے یہودی لوگوں کو بھی-
مگر یہ ہر جگہ پھیل سکتی ہے-
یہ اپنانا بہت آسان ہے-
آپ نے ان رضاکاروں کو نیویارک میں بھی دیکھا ہے
ورلڈ ٹریڈ سینٹر میں جان بچاتے ہوۓ-
پچھلے سال ہم نے اسرائیل میں 207,000 لوگوں کو ٹریٹ کیا -
ان میں سے بیالیس ہزار جان لیوا بیماریوں میں مبتلا تھے-
اور ہم نے فرق ڈالا-
میرے خیال میں آپ اسے جان بچاؤ فلیش موب بھی کہہ سکتے ہیں،
اور یہ کام کرتا ہے-
جب میں یہاں نظر ڈالتا ہوں،
میں بہت سے لوگوں کو دیکھتا ہوں جو امید سے بڑھ کر کام کرتے ہیں،
جو حد سے بڑھ کر لوگوں کو بچا سکتے ہیں-
یہ اہم نہیں کہ وہ کون ہیں اور ان کا مذہب کیا ہے،
نہ یہ اہم ہے کے وہ کون ہیں، کہاں سے آئے ہیں-
ہم سب ہیرو بننا چاہتے ہیں-
ہمیں صرف ایک اچھے آئیڈیے، ہمت،
اور بہت سارے پاگل پن کی ضرورت ہے،
اور ہم لاکھوں لوگوں کی جان بچا سکتے ہیں
جو شاید دوسرے طریقوں سے نہ بچ پائیں-
بہت بہت شکریہ -
(تالیاں)